Ma erken sy het seun (10) vermoor | Maroela Media
'n 50-jarige ma van Noordwes het haarself Woensdag aan die polisie oorgegee ná die moord op haar tienjarige seun.
Brig. Sabata Mokgwabone, provinsiale polisiewoordvoerder, het Vrydag gesê die voorval het die polisiebestuur geskok gelaat.
"Die vrou het Woensdag na die gemeenskapsentrum by die Bedwang-polisiestasie [suidwes van Bela-Bela] gegaan en aan die beamptes gesê dat sy haar seun vermoor het. Die beamptes het haar na haar huis in die Little Trust-nedersetting gevolg waar hulle die seun se liggaam in die slaapkamer aangetref het," het Mokgwabone gesê.
Mokgwabone het gesê die seun se liggaam het verskeie steekwonde aan die bolyf gehad. Die motief vir die moord is nie bekend gemaak nie.
Die ma is in hegtenis geneem en moet binnekort in die Temba-landdroshof verskyn op aanklag van moord.
Lt.genl. Baile Motswenyane, die provinsiale polisiekommissaris, het die voorval veroordeel. Sy het 'n beroep op die gemeenskap gedoen om hulp te vra as hulle probleme ervaar wat tot voorvalle soos dié kan lei.
Hoe kan n ma n kind foodmask gooi die sleutels weg dis n onskuldife kind soos gister kry man hulle n baba in die surige op die myn dis hartverskeurend
Daar kan moontlik verskeie redes wees, depressie, geldnood, drank, dwelems of selfs weerwraak teenoor die ander ouer. Net jammer 'n kind is dood voor daar hulp gevra is. Dis tragies.
Anoniem, wat is FOODMASK? Is dit te veel moeite om net eers jou kommentaar na te gaan voordat jy dit stuur?
Ag tog, foodmask is doodmaak en onskuldife is onskuldige. Ja spelling is belangrik, jy kon vir Anoniem op n mooier wyse daarvan bewus gemaak het. Ons land is deurmekaar en ons het nie nodig om mekaar ook te kritiseer nie. Se maar net!